RPH รายได้พุ่ง หนุนกำไรไตรมาส 3/62 โตทะลัก 2 เท่าตัว มาที่ 27 ลบ.
RPH รายได้พุ่ง หนุนกำไรไตรมาส 3/62 โตทะลัก 2 เท่าตัว มาที่ 27 ลบ. จากปีก่อนกำไร 8.86 ลบ. ขณะที่งวด 9 เดือน กำไรเพิ่มขึ้น 64.83% มาที่ 74.45 ลบ. จากปีก่อนกำไร 45.17 ลบ.
7 พ.ย. 2562

บริษัท โรงพยาบาลราชพฤกษ์ จำกัด (มหาชน) หรือ RPH รายงานผลการดำเนินงานประจำไตรมาส 3/62 และงวด 9 เดือนแรกปี 2562 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากบริษัทฯมีรายได้จากกิจการโรงพยาบาลสำหรับไตรมาส 3 ปี 2561 และปี 2562 จำนวน153 ล้านบาท และ 218.71 ล้านบาท ตามลำดับ คิดเป็นเพิ่มขึ้น 42.94% รวมทั้งบริษัทฯมีรายได้อื่นในงวด 3 เดือน ปี 2561 และปี 2562 จำนวน 1.39 ล้านบาท และ 3.36 ล้านบาท ตามลำดับ
ขณะที่ค่าใช้จ่ายในการขายงวด 3 เดือน ปี 2561 และปี 2562 มีจำนวน 2.18 ล้านบาท และ 1.12 ล้านบาท ตามลำดับ โดยสัดส่วนค่าใช้จ่ายในการขายเปรียบเทียบกับรายได้รวม ในงวด 3 เดือน ปี 2561 และปี 2562 คิดเป็น 1.41% และ 0.50% ตามลำดับ ทั้งนี้ สัดส่วนของค่าใช้จ่ายในการขายเมื่อพิจารณาในงวด 3 เดือนลดลง เนื่องจากในไตรมาส 3 ของปี 2561 บริษัทฯมีค่าใช้จ่ายในการโฆษณาประชาสัมพันธ์การเปิดอาคารโรงพยาบาลแห่งใหม่